Filipendula ulmaria
Filipendula ulmaria Plantae — Magnoliophyta Classis : Magnoliopsida  Ordo : Rosales  Familia : Rosaceae  Genus : Filipendula  Species : F. ulmaria  Filipendula ulmaria  (L.) Maxim.   Filipendula ulmaria (binomen post Carolum Linnaeum a Carolo Maximowicz statutum), Latine et Graece oenanthe οἰνάνθη, Latinitate recentiori regina prati sive ulmaria, est planta medicinalis et condimentaria perennis generis Filipendulae et familiae Rosacearum, quae naturá per Europae maximam partem Asiamque borealem usque ad Siberiam crescit. In America Septentrionali introducta est. Flores parvulae candidae odorem gratum et fortissimum praebent. Flores interdum in cervesiam, saepissime in medum (hydromeli Europaeum priscum) ad fermentationem adiuvandam saporemque temperandum iniectae sunt; e quo usu nomina Anglicum meadowsweet, Theodiscum Mädesüß, Danicum mjødurt, aliaque nonnulla derivantur. Flores foliaque olim in domibus spargebantur ut gaudium provocarent. Haec planta est origo pharmaci aspirini.